Taimekaitseseaduse ja riigilõivuseaduse muutmise seaduse eelnõu seletuskiri

Lisa 1

|  |  |
| --- | --- |
|  | **KAVAND**  03.11.2025 |
| Määrus | xx.xx.202x nr ….. |
| **Järelevalvetoimingu tegemise eest võetava tunnitasu määr XX. aastal** |  |

Määrus kehtestatakse taimekaitseseaduse § 8711 lõike 11 alusel.

**§ 1. Järelevalvetoimingu** **tegemise eest võetava tunnitasu määr 202X. aastal**

Järelevalvetoimingu tegemise eest makstava tunnitasu määr 202X. aastal on XXX eurot.

**§ 2. Määruse jõustumine**

Määrus jõustub 1. juulil 202X. a.

|  |  |
| --- | --- |
|  | **KAVAND**  03.11.2025 |
| Määrus | xx.xx.202x nr ….. |
| **Toimeaine, taimekaitseaine ja sünergisti heakskiitmise taotluse nõuetekohasuse kontrollimise, toimeaine, taimekaitseaine ja sünergisti erialase hindamise ning taimekaitsevahendi erialase hindamise tasu määrad 202X. aastal.** |  |

Määrus kehtestatakse taimekaitseseaduse § 601 lõike 7 ja § 732 lõike 3 alusel.

**§ 1. Reguleerimisala**

Määrusega kehtestatakse toimeaine, taimekaitseaine ja sünergisti ning taimekaitsevahendi heakskiitmise ja heakskiidu pikendamise või muutmise taotluse nõuetekohasuse kontrollimise tasu määr ning toimeaine, taimekaitseaine ja sünergisti ning taimekaitsevahendi identsuse, füüsikaliste ja keemiliste omaduste, analüüsimeetodite, toksikoloogiliste omaduste, kokkupuutest tuleneva riski, jääkide, keskkonnas käitumise ja leviku, ökotoksikoloogiliste omaduste ning efektiivsuse hindamise tasu määr.

**§ 2. Toimeaine, taimekaitseaine ja sünergisti heakskiitmise taotluse nõuetekohasuse kontrollimise tasu määr**

Toimeaine, taimekaitseaine ja sünergisti heakskiitmise taotluse nõuetekohasuse kontrollimise tunnitasu määr 202X. aastal on XX eurot.

**§ 3. Toimeaine, taimekaitseaine ja sünergisti erialase hindamise tasu määr**

Toimeaine, taimekaitseaine ja sünergisti identsuse, füüsikaliste ja keemiliste omaduste, analüüsimeetodite, toksikoloogiliste omaduste, kokkupuutest tuleneva riski, jääkide, keskkonnas käitumise ja leviku, ökotoksikoloogiliste omaduste ning efektiivsuse hindamise tunnitasu määr 202X. aastal on XX eurot.

**§ 4. Taimekaitsevahendi erialase hindamise tasu määr**

Taimekaitsevahendi identsuse, füüsikaliste ja keemiliste omaduste, analüüsimeetodite, toksikoloogiliste omaduste, kokkupuutest tuleneva riski, jääkide, keskkonnas käitumise ja leviku, ökotoksikoloogiliste omaduste ning efektiivsuse hindamise tunnitasu määr 202X. aastal on XX eurot.

**§ 5. Määruse jõustumine**

Määrus jõustub 1. juulil 20XX. a.

|  |  |
| --- | --- |
|  |  |
| Määrus | xx.xx.202x nr ….. |
| Taimekaitsekoolituse programmi, taimekaitsekoolitusel käsitletavate teemade, koolituse kestuse, eksami ülesehituse ja läbiviimise nõuded1 |  |

**KAVAND**

03.11.2025

****Määrus kehtestatakse taimekaitseseaduse § 79 lõike 6 alusel.

**§ 1. Reguleerimisala**

Määrusega kehtestatakse taimekaitsevahendi professionaalsele kasutajale, turustajale või nõustajale korraldatava taimekaitsekoolituse programmi, taimekaitsekoolitusel käsitletavate teemade, koolituse kestuse, eksami ülesehituse ja läbiviimise nõuded.

**§ 2. Taimekaitsekoolituse programmi nõuded**

Taimekaitsekoolituse programm sisaldab:

1) koolitusasutuse nimi;

2) taimekaitsekoolituse sihtgrupp;

3) õppe kogumaht, sealhulgas auditoorse, praktilise ja iseseisva töö osakaal;

4) taimekaitsekoolitusel käsitletavate teemade kirjeldus;

5) lõpetamise tingimused ja väljastatavad dokumendid;

6) taimekaitsekoolitusel kasutatavate õppevahendite loetelu.

**§ 3. Taimekaitsekoolitusel käsitletavad teemad**

(1) Taimekaitsevahendi ja selle kasutamise valdkonnas käsitletakse vähemalt järgmiseid teemasid:

1) kehtivad taimekaitsealased riigisisesed, Euroopa Liidu ja rahvusvahelised õigusaktid; taimekaitsevahendite turustamisele, hoidmisele ja kasutamisele esitatavad nõuded;

2) ülevaade turule lastud taimekaitsevahenditest, nende liigitamine kasutusotstarbe, toimemehhanismi, toimespektri ja ohuklasside järgi ning sobiva taimekaitsevahendi valiku põhimõtted ja kasutatud taimekaitsevahendi üle arvestuse pidamine;

3) taimekultuuride kahjustajad ja nende tõrjevõimalused;

4) taimekaitsevahendi pakend ja märgistus;

5) taimekaitsevahendi tühja pakendi, pesuvee, pritsimislahuse ning taimekaitsevahendi jääkide käitlemine;

6) ebaseaduslik taimekaitsevahend, sellest tulenevad riskid ning meetodid sellise toote tuvastamiseks;

7) integreeritud taimekaitse põhimõtted;

8) ohutusnõuded taimekaitsevahendi kasutamisel, keskkonnaohutus, sealhulgas riskid sihtrühmavälistele taimedele, kasulikele putukatele, elusloodusele, bioloogilisele mitmekesisusele, joogiveele, valgaladele, kaitsealadele ning asjakohased meetmed nende riskide vähendamiseks.

(2) Taimekaitseseadme valdkonnas käsitletakse vähemalt järgmiseid teemasid:

1) taimekaitseseadmete tüübid ja taimekaitseseadmete kasutamise võtted;

2) taimekaitseseadmete ettevalmistamine tööks ning taimekaitseseadmete toimimise kontroll, sealhulgas nende reguleerimine;

3) taimekaitsevahendi töölahuse valmistamine ja kulunormi arvestamine;

4) taimekaitseseadme tehniline kontroll;

5) ohutusnõuded taimekaitseseadme kasutamisel, puhastamisel, hooldamisel ning hoidmisel.

(3) Tööohutuse valdkonna taimekaitsekoolitusel käsitletakse vähemalt järgmiseid teemasid:

1) taimekaitsevahendi mürgistuse sümptomid ja esmaabivõtted;

2) isikukaitsevahendid ja nende praktiline kasutamine;

3) töötervishoiu ja tööohutuse nõuded.

**§ 4. Koolituse kestuse nõuded**

¸

Taimekaitsekoolituse kestvused on vähemalt järgmised:

1) turustaja taimekaitsekoolitus 8 akadeemilist tundi;

2) professionaalse kasutaja taimekaitsekoolitus 22 akadeemilist tundi;

3) nõustaja taimekaitsekoolitus 24 akadeemilist tundi.

**§ 5. Eksami ülesehituse ja läbiviimise nõuded**

(1) Enne eksami algust tutvustab eksamineerija eksamineeritavatele eksamil kehtivaid nõudeid ja korda.

(2) Eksamiküsimusi ei avalikustata.

(3) Eksamiküsimusi muudetakse regulaarselt.

(4) Eksamiküsimuste temaatika peab vastama taimekaitsekoolitusel käsitletavate teemadele.

(5) Küsimuste sisu ja nende arv peab olema vastavuses taimekaitsevahendi professionaalse kasutaja, turustaja või nõustaja ülesannete ja vastutuse erisustega.

(6) Eksamineerija tuvastab eksamineeritava isiku vahetult enne eksamit.

(7) Eksamineeritaval on eksami ajal keelatud kasutada kõrvaliste isikute abi ning suunavaid märkusi, mis võivad mõjutada eksami iseseisvat sooritamist.

(8) Eksami sooritamiseks on vajalik saada 80% maksimumpunktidest.

(9) Eksami tulemused kantakse protokolli. Protokollis märgitakse vähemalt protokolli number ja koolitusasutus, eksam, toimumise aeg, isiku nimi, isikukood, kontaktandmed (elektronposti aadress, telefoninumber, elukoha maakond) ja eksami tulemus.

(10) Eksami ülesehituse ja läbiviimise kord sisaldab:

1) koolitusasutuse nimi;

2) eksamineerivate sihtgrupp;

3) eksamiküsimused ning nendele vastamise piiraeg;

4) eksamil kehtivate nõuete ja korra kirjeldus.

**§ 7. Määruse jõustumine**

Määrus jõustub 1. juulil 2026. a.

1 Euroopa Parlamendi ja nõukogu direktiiv 2009/128/EÜ, millega kehtestatakse ühenduse tegevusraamistik pestitsiidide säästva kasutamise saavutamiseks (ELT L 309, 24.11.2009, lk 71–86, muudetud määrustega (EL) nr 652/2014 (ELT L 189, 27.06.2014, lk 1‒32), (EL) 2019/1243 (ELT L 198, 25.07.2019, lk 241‒344) ning direktiiviga (EL) 2019/782 (ELT L 127, 16.05.2019, lk 4–10).

|  |  |
| --- | --- |
|  | KAVAND  03.11.2025 |
| Määrus | xx.xx.202x nr ….. |
| Maaeluministri 8. märtsi 2019. a määruse nr 21 „Taimetervise registri põhimäärus“ muutmine |  |

Pilt, millel on kujutatud tekst, Font, valge, visand

Tehisintellekti genereeritud sisu ei pruugi olla õige.Määrus kehtestatakse taimekaitseseaduse § 30 lõike 1 alusel.

**§ 1.** Maaeluministri 8. märtsi 2019. a määruse nr 21 „Taimetervise registri põhimäärus“ § 14 täiendatakse lõikega 3 järgmises sõnastuses:

„(3) Kehtetuks tunnistatud registriandmeid, mis sisaldavad isikuandmeid, säilitatakse majandustegevuse üldosa seaduse § 64 lõikes 21 sätestatud tähtaja jooksul.“.

**§ 2.** Määrus jõustub XX.XX. 202X. a.

|  |  |
| --- | --- |
|  | KAVAND  03.11.2025 |
| Määrus | xx.xx.202x nr ….. |
| Maaeluministri 8. märtsi 2019. a määruse nr 26 „Taimekaitsevahendite registri põhimäärus“ muutmine |  |

Määrus kehtestatakse taimekaitseseaduse § 80 lõike 2 alusel.

**§ 1.** Maaeluministri 8. märtsi 2019. a määruses nr 26 „Taimekaitsevahendite registri põhimäärus“ tehakse järgmised muudatused:

**1)** paragrahvi 5 lõige 1 muudetakse jasõnastatakse järgmiselt:

„(1) Registrit peetakse ühetasandilise andmekoguna digitaalselt ning andmeid töödeldakse digitaalselt.“;

2) paragrahvi 7 lõige 1 muudetakse ja sõnastatakse järgmiselt:

„(1) Taimekaitsevahendi tootja ja turustaja ning väga mürgise taimekaitsevahendi kasutaja kohta kantakse registrisse:“;

3) paragrahvi 7 lõike 1 punkt 2 tunnistatakse kehtetuks;

4) paragrahvi 7 täiendatakse lõikega 21 järgmises sõnastuses:

„(21) Taimekaitsetunnistuse kohta kantakse registrisse:

1) taimekaitsetunnistuse omaniku nimi, isikukood ja kontaktandmed (elektronposti aadress, telefoninumber);

2) taimekaitseseaduse § 79 lõikes 1 koolitusasutus, eksami tulemus ning eksami protokoll;

3) taimekaitsetunnistus, selle number ja kehtivuse viimane kuupäev;

4) taimekaitsetunnistuse kehtetuks tunnistamise otsuse kuupäev.“;

5) paragrahvi 7 lõige 3 tunnistatakse kehtetuks;

6) paragrahvi 8 lõike 1 punkt 6 muudetakse ja sõnastatakse järgmiselt:

„6) taimekaitsevahendi turustaja ning väga mürgise taimekaitsevahendi kasutaja registrisse kandmise taotlus;“;

7) paragrahvi 8 lõiget 1 täiendatakse punktiga 131 järgmises sõnastuses:

„131) taimekaitsekoolituse eksami protokoll;“;

**8**) paragrahvi 9 lõige 2 punkt 1 muudetakse ja sõnastatakse järgmiselt:

„1) taimekaitsevahendi tootja, turustaja, väga mürgise taimekaitsevahendi kasutaja § 7 lõikes 1 ja lõike 2 punktides 1–3 ning 6–14 nimetatud andmete puhul, koolitusasutus § 7 lõike 21 punktides 1 ja 2 nimetatud andmete puhul;“;

**9)** paragrahvi 9 lõike 2 punkti 2 täiendatakse pärast tekstiosa „punktides 4 ja 5“ tekstiosaga „ning lõike 21 punktis 3“;

**10)** paragrahvi 11 lõige 2 muudetakse ja sõnastatakse järgmiselt:

„(2) Andmed taimekaitsevahendi turustaja ning väga mürgise taimekaitsevahendi kasutaja kohta kantakse registrisse kümne tööpäeva jooksul taotluse esitamisest arvates.“;

**11)** paragrahvi 11 täiendatakse lõikega 21 järgmises sõnastuses:

„(21) Andmed taimekaitsetunnistuse kohta kantakse registrisse kümne tööpäeva jooksul eksami protokolli esitamisest arvates.“;

**12)** paragrahvi 14 täiendatakse lõikega 4 järgmises sõnastuses:

„(4) Taimekaitsetunnistusega seotud isikuandmeid säilitatakse viis aastat arvates taimekaitsetunnistuse väljastamisest.“;

**13)** paragrahvi 15 lõige 1 muudetakse järgmiselt:

(1) Registriandmed on avalikud, välja arvatud juurdepääsupiiranguga registriandmed, millele võimaldatakse juurdepääs seadusega sätestatud alusel ja korras.“;

**14)** paragrahvi 20 täiendatakse lõikega 3 järgmises sõnastuses:

„(3) Enne 2024. aasta 1. juulit paberil arhiveeritud registriandmeid ja alusdokumente säilitatakse kuni säilitustähtaja möödumiseni ning siis hävitatakse.“.

**§ 2.** Määrus jõustub XX.XX. 202X. a.

|  |
| --- |
| **KAVAND**  03.11.2025 |
| Määrus xx.xx.202x nr ….. |
| Järelevalvetasu maksmise ja maksmise kontrollimise ning enammakstud järelevalvetasu tagastamise kord |

Määrus kehtestatakse taimekaitseseaduse § 8712 lõike 6 ja § 8713 lõike 5 alusel.

**§ 1. Reguleerimisala**

Määrusega kehtestatakse järelevalvetasu maksmise ja maksmise kontrollimise ning enammakstud järelevalvetasu tagastamise kord.

**§ 2. Järelevalvetasu sissenõudmise otsus**

Järelevalvetoimingu eest järelevalvetasu sissenõudmiseks väljastab Põllumajandus- ja Toiduamet kohustatud isikule järelevalvetasu sissenõudmise otsuse, milles peavad olema märgitud:

1) otsuse tegemise koht;

2) otsuse teinud ametniku nimi ja ametinimetus;

3) kohustatud isiku nimi ning elu- või asukoha aadress;

4) selle järelevalvetoimingu nimetus, mille eest järelevalvetasu nõutakse, või vähendatud kontrolli puhul selle rakendamise asjaolu ja alus, mille puhul järelevalvetasu vähendatud määras nõutakse;

5) järelevalvetasu määr ja arvutuskäik;

6) nõutav järelevalvetasu summa;

7) järelevalvetasu laekumise koht (panga nimi, kontonumber, viitenumber);

8) järelevalvetasu sissenõudmise otsuse täitmise tähtaeg.

**§ 3. Järelevalvetasu maksmine**

(1) Taime, taimse saaduse või muu objekti liiduvälisest riigist Eestisse toimetamise korral maksab kohustatud isik kaubasaadetise üle tehtud järelevalvetoimingu eest järelevalvetasu ametniku esitatud järelevalvetasu sissenõudmise otsuses märgitud summas enne kaubasaadetise liiduvälisest riigist Eestisse toimetamise lubamist.

(2) Ametnik teeb lõikes 1 nimetatud juhul järelevalvetasu sissenõudmise otsuse ja toimetab selle kohustatud isikule kätte viivitamata pärast järelevalvetoimingu tegemist.

(3) Kohustatud isikule väljastatakse lõike 1 kohaselt järelevalvetasu maksmise korral sellekohane kinnitus.

(4) Taimekaitseseaduse § 8712 lõike 3 kohaselt tehtud järelevalvetasu sissenõudmise otsus toimetatakse kohustatud isikule kätte viie tööpäeva jooksul otsuse tegemisest arvates.

(5) Lõikes 4 sätestatud juhul kannab kohustatud isik järelevalvetasu sissenõudmise otsuses määratud summa üle otsuses näidatud arvelduskontole kümne tööpäeva jooksul järelevalvetasu sissenõudmise otsuse saamisest arvates.

**§ 4. Järelevalvetasu maksmise kontrollimine**

(1) Tolliasutuse kassasse maksmise korral kontrollib Põllumajandus- ja Toiduamet järelevalvetasu maksmist enne kaubasaadetise liiduvälisest riigist Eestisse toimetamise lubamist tolliasutuse kassast väljastatud kinnituse alusel.

(2) Arvelduskontole ülekandmise korral kontrollib Põllumajandus- ja Toiduamet järelevalvetasu laekumist arvelduskontole elektroonilisel teel asjakohaselt kontoväljavõttelt.

(3) Kui järelevalvetasu laekumist ei ole tehnilistel põhjustel võimalik elektrooniliselt kontrollida, kontrollib Põllumajandus- ja Toiduamet kohustatud isiku esitatud järelevalvetasu maksmist tõendaval dokumendil olevate andmete õigsust.

**§ 5. Enammakstud järelevalvetasu tagastamise kord**

(1) Kohustatud isikul on kahe aasta jooksul järelevalvetasu maksmise päevast arvates õigus esitada Põllumajandus- ja Toiduametile kirjalik taotlus enammakstud järelevalvetasu tagastamiseks. Taotlusele lisatakse järelevalvetasu maksmist tõendav dokument.

(2) Taotluses märgitakse järgmised andmed:

1) füüsilise isiku ees- ja perekonnanimi ning isikukood või juriidilise isiku nimi ja registrikood;

2) panga nimi ja järelevalvetasu maksja selle konto number, millelt makse tehti, juhul kui järelevalvetasu ei makstud sularahas;

3) makse tegemise kuupäev;

4) järelevalvetasu laekumise koht (panga nimi, kontonumber, viitenumber);

5) selle järelevalvetoimingu nimetus, mille eest enammakstud järelevalvetasu tagastamist soovitakse, ning enammakstud järelevalvetasu summa, selle tagastamise alus ja selgitus tagastamise vajaduse kohta;

6) järelevalvetasu tagastamise koht (panga nimi, kontonumber, konto omaniku nimi ja isiku- või registrikood).

(3) Taimekaitseseaduse § **8713** lõike 4 alusel tehtud enammakstud järelevalvetasu tagastamise või tagastamisest keeldumise otsus väljastatakse kohustatud isikule viie tööpäeva jooksul otsuse tegemise päevast arvates. Isikule tagastatakse tema esitatud järelevalvetasu maksmist tõendav dokument.

**§ 6.** Määrus jõustub XX.XX.202X